**projektas**

**reg. Nr. T-122**

**2.13.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS TARYBOS 2016 M. KOVO 30 D. SPRENDIMO nR. T1-63 „DĖL PASVALIO RAJONO NEVYRIAUSYBINIŲ ORGANIZACIJŲ PROJEKTŲ RĖMIMO IŠ SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO“ pakeitimo**

2020 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Pasvalio rajono savivaldybės taryba nusprendžia

pakeisti Pasvalio rajono nevyriausybinių organizacijų projektų rėmimo iš Savivaldybės biudžeto lėšų tvarkos aprašą, patvirtintą Pasvalio rajono savivaldybės tarybos 2016 m. kovo 30 d. sprendimu Nr. T1-63 „Dėl Pasvalio rajono nevyriausybinių organizacijų projektų rėmimo iš savivaldybės biudžeto lėšų tvarkos aprašo patvirtinimo“ (su visais aktualiais pakeitimais) (toliau – Aprašas):

1. pakeisti Aprašo 5 punktą ir jį išdėstyti taip:

,,5. NVO projektų paraiškas ir prašymus vertina Pasvalio rajono nevyriausybinių organizacijų taryba (toliau – NVO taryba), kuri yra sudaroma Savivaldybės tarybos sprendimu:

5.1. NVO taryba sudaroma taip, kad ne daugiau kaip 1/2 tarybos narių būtų savivaldybės institucijų ir įstaigų atstovai ir ne mažiau kaip 1/2 tarybos narių būtų nevyriausybinių organizacijų, veikiančių Pasvalio rajono savivaldybės (toliau – Savivaldybė) teritorijoje, atstovai. NVO tarybos narių kadencija yra dveji metai. Nevyriausybinių organizacijų atstovus pasiūlo Savivaldybės teritorijoje veikiančios nevyriausybinių organizacijų asociacijos;

 5.2. NVO tarybos pirmininką ir pirmininko pavaduotoją iš NVO narių renka NVO taryba. NVO tarybos pirmininku išrinkus Savivaldybės institucijos ar įstaigos atstovą, pirmininko pavaduotoju turi būti renkamas nevyriausybinių organizacijų atstovas. NVO tarybos pirmininku išrinkus nevyriausybinių organizacijų atstovą, pirmininko pavaduotoju renkamas Savivaldybės institucijos ar įstaigos atstovas;

 5.3. NVO taryba:

5.3.1. teikia pasiūlymus Savivaldybės institucijoms dėl Savivaldybės teritorijoje veikiančių nevyriausybinių organizacijų stiprinimo;

5.3.2. dalyvauja rengiant Savivaldybės institucijų teisės aktų, susijusių su nevyriausybinių organizacijų plėtra, projektus;

5.3.3. dalyvauja Savivaldybei atliekant analizę dėl Savivaldybės administruojamų viešųjų paslaugų teikimo ir teikia pasiūlymus dėl viešųjų paslaugų teikimo;

5.3.4. dalyvauja darbo ar ekspertų grupėse nevyriausybinių organizacijų plėtros valstybės politikos klausimams svarstyti;

5.3.5. atlieka kitas NVO tarybos nuostatuose numatytas funkcijas.“.

 2. pakeisti Aprašo 9 punktą ir jį išdėstyti taip:

,,9. Lėšos NVO veiklos projektams remti yra numatomos kiekvienais metais Savivaldybės biudžete:

9.1. NVO veiklai stiprinti;

9.2. tiksliniams NVO veiklos projektams įgyvendinti;

9.3. gebėjimų, reikalingų viešosioms paslaugoms teikti, stiprinimo projektams įgyvendinti.“.

 3. pakeisti Aprašo 14 punktą ir jį išdėstyti taip:

,,14. Lėšos nėra skiriamos:

14.1. įrangai ir remontui, kurie nesusiję su vykdomu projektu;

14.2. jei projekte numatyta veikla neatitinka steigimo dokumentuose numatytų NVO veiklų;

 14.3. kasdienei organizacijos veiklai;

14.4. komercinei veiklai;

14.5. jei NVO nepateikė ataskaitos už praėjusiais metais įvykdytą projektą arba buvo nustatyta, kad Savivaldybės biudžeto lėšos panaudotos ne pagal paskirtį;

 14.6. jei kelia grėsmę žmonių sveikatai, garbei ir orumui;

 14.7. bet kokiomis formomis, metodais ir būdais skatina smurto, prievartos, neapykantos ir narkotikų bei kitų toksinių medžiagų populiarinimą;

14.8. bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus.“.

4. pakeisti Aprašo 17 punktą ir jį išdėstyti taip:

„17. NVO tarybos nariai, atlikdami 15 punkte nurodytą vertinimą, kiekvieną kartą pildo paraiškos vertinimo formą (3 priedas):

17.1. NVO taryba skirstydama Savivaldybė lėšas nevyriausybinių organizacijų veiklai finansuoti, atsižvelgia į organizacijos veiklos pobūdį, juridinio asmens dalyvius, kuriems skirta organizacijos veikla, konkrečią siūlomą finansuoti organizacijos iniciatyvą ar projektą, ir priskiria nevyriausybinę organizaciją grupinės ar viešosios naudos nevyriausybinėms organizacijoms;

17.2. NVO taryba siūlymas skirti/neskiri įforminamas protokolu, kurį pasirašo NVO tarybos pirmininkas ir sekretorius;

17.3. lėšos skiriamos Administracijos direktoriaus įsakymu, atsižvelgiant į NVO tarybos sprendimą. Įsakymų projektus rengia Administracijos Bendrasis skyrius. Administracijos direktorius su paraiškos teikėjais sudaro biudžeto lėšų naudojimo sutartis;

17.4. informacija apie finansuotas paraiškas skelbiama Savivaldybės interneto svetainėje, nefinansuotų Projektų paraiškų teikėjai informuojami el. paštu, priežastys nedetalizuojamos.“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Bendrojo skyriaus vyresnioji specialistė

Dalia Grigaravičienė

2020-06-05

Suderinta DVS Nr. RTS-129

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2016 M. KOVO 30 D. SPRENDIMO nR. T1-63 „DĖL PASVALIO RAJONO NEVYRIAUSYBINIŲ ORGANIZACIJŲ PROJEKTŲ RĖMIMO IŠ SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO“ pakeitimo**

**2020-06-05**

Pasvalys

1. **Problemos esmė**.

Atsižvelgiant į Vyriausybės atstovų įstaigos Vyriausybės atstovo Panevėžio ir Utenos apskrityse 2020 m. gegužės 14 d. raštą Nr. (5.14.)-S3-58 ,,Dėl informacijos pateikimo“ reikalinga pakeisti Nevyriausybinių organizacijų tarybos (toliau - NVO) nuostatus:

 - patikslinti NVO sąvoką, NVO tarybos sudarymo, pirmininko skyrimo, veiklos bei finansavimo principus;

- nustatyti savivaldybės biudžeto lėšomis finansuotas NVO veiklos sritis, viešosios naudos ir grupinės naudos nevyriausybinių organizacijų finansavimo iš savivaldybės biudžeto kriterijus bei lėšų finansavimo tvarką.

**2. Kokios siūlomos naujos teisinio reguliavimo nuostatos ir kokių rezultatų laukiama**

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai.**

Papildomam finansavimui poreikio nėra.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinamųjų teisės aktų priimti nereikės.

**6. Sprendimo projekto iniciatoriai.**

Bendrojo skyriaus vyresnioji specialistė Dalia Grigaravičienė.

**7. Sprendimo projekto rengimo metu gauti specialistų vertinimai ir išvados.**

Sprendimo projektas parengtas atsižvelgiant į Administracijos Juridinio ir personalo skyriaus rekomendacijas.

Bendrojo skyriaus vyresnioji specialistė Dalia Grigaravičienė

***Lyginamasis variantas***

PATVIRTINTA

Pasvalio rajono savivaldybės tarybos

2016 m. kovo 30 d. sprendimu Nr. T1-63

**PASVALIO RAJONO NEVYRIAUSYBINIŲ ORGANIZACIJŲ PROJEKTŲ RĖMIMO IŠ SAVIVALDYBĖS BIUDŽETO LĖŠŲ TVARKOS APRAŠAS**

**I. BENDROSIOS NUOSTATOS**

1. Pasvalio rajono nevyriausybinių organizacijų projektų rėmimo iš savivaldybės biudžeto lėšų tvarkos aprašas (toliau – Aprašas) reglamentuoja nevyriausybinių organizacijų (toliau – NVO) veiklos ir projektų rėmimo iš Savivaldybės biudžeto lėšų ir atsiskaitymo už panaudotas lėšas tvarką.

2. Lėšos NVO skiriamos konkurso ir ne konkurso būdu. Ta pati NVO gali pretenduoti tik vienai paramos sumai, vieną kartą per metus, pasirinktinai konkurso ar ne konkurso būdu. Ši sąlyga netaikoma prisidėjimui prie NVO įgyvendinamų projektų, kurie finansuojami iš nacionalinių, ES ar kitų finansavimo šaltinių.

3. Konkurso būdu NVO finansuojamos Pasvalio rajono savivaldybes administracijai (toliau – Administracija) skelbiant NVO projektų konkursą.

4. Lėšos ne konkurso būdu gali būti skiriamos projektams bendrai finansuoti, dalyvaujant nacionalinio biudžeto, Europos Sąjungos ir kitose programose, taip pat kitoms NVO vykdomoms veikloms ir projektams.

**5. NVO projektų paraiškas ir prašymus vertina Pasvalio rajono nevyriausybinių organizacijų taryba (toliau – NVO taryba), kuri yra sudaroma Savivaldybės tarybos sprendimu:**

**5.1. NVO taryba sudaroma taip, kad ne daugiau kaip 1/2 tarybos narių būtų savivaldybės institucijų ir įstaigų atstovai ir ne mažiau kaip 1/2 tarybos narių būtų nevyriausybinių organizacijų, veikiančių Pasvalio rajono savivaldybės (toliau – Savivaldybė) teritorijoje, atstovai. NVO tarybos narių kadencija yra dveji metai. Nevyriausybinių organizacijų atstovus pasiūlo Savivaldybės teritorijoje veikiančios nevyriausybinių organizacijų asociacijos;**

 **5.2. NVO tarybos pirmininką ir pirmininko pavaduotoją iš NVO narių renka NVO taryba. NVO tarybos pirmininku išrinkus Savivaldybės institucijos ar įstaigos atstovą, pirmininko pavaduotoju turi būti renkamas nevyriausybinių organizacijų atstovas. NVO tarybos pirmininku išrinkus nevyriausybinių organizacijų atstovą, pirmininko pavaduotoju renkamas Savivaldybės institucijos ar įstaigos atstovas;**

 **5.3. NVO taryba:**

**5.3.1. teikia pasiūlymus Savivaldybės institucijoms dėl Savivaldybės teritorijoje veikiančių nevyriausybinių organizacijų stiprinimo;**

**5.3.2. dalyvauja rengiant Savivaldybės institucijų teisės aktų, susijusių su nevyriausybinių organizacijų plėtra, projektus;**

**5.3.3. dalyvauja Savivaldybei atliekant analizę dėl Savivaldybės administruojamų viešųjų paslaugų teikimo ir teikia pasiūlymus dėl viešųjų paslaugų teikimo;**

**5.3.4. dalyvauja darbo ar ekspertų grupėse nevyriausybinių organizacijų plėtros valstybės politikos klausimams svarstyti;**

**5.3.5. atlieka kitas NVO tarybos nuostatuose numatytas funkcijas.**

**II. PROGRAMOS TIKSLAI IR UŽDAVINIAI**

6. NVO rėmimo programos (toliau – Programa) tikslas – skatinti užimtumą, suteikti gyventojams platesnes galimybes tenkinti įvairiapusius poreikius. Aktyvinti Pasvalio rajono NVO, skatinant dalyvavimą kultūriniame ir visuomeniniame rajono gyvenime bei užtikrinant gyvenimo kokybę Pasvalio rajone.

7. Programos tikslui įgyvendinti numatyti šie uždaviniai:

7.1. bendradarbiauti su NVO, spręsti bendruomenės socialines, kultūrines, laisvalaikio ir dorovines problemas;

7.2. remti moralines vertybes puoselėjančią, švietėjišką NVO veiklą;

7.3. užtikrinti gyvenimo kokybę Pasvalio rajone.

**III. TINKAMI PAREIŠKĖJAI**

8. Teikti paraiškas dėl lėšų iš Savivaldybės biudžeto skyrimo gali tik juridiniai asmenys, įregistruoti ir veikiantys Pasvalio rajone bei atitinkantys Lietuvos Respublikos nevyriausybinių organizacijų plėtros įstatyme įtvirtintus NVO kriterijus.

**IV. FINANSAVIMO TVARKA**

 **9. Lėšos NVO veiklos projektams remti yra numatomos kiekvienais metais Savivaldybės biudžete:**

 **9.1. NVO veiklai stiprinti;**

**9.2. tiksliniams NVO veiklos projektams įgyvendinti;**

**9.3. gebėjimų, reikalingų viešosioms paslaugoms teikti, stiprinimo projektams įgyvendinti.**

 10. Lėšos skiriamos Administracijos direktoriaus įsakymu, atsižvelgiant į NVO tarybos siūlymą.

 11. Maksimalią vieno projekto finansavimo sumą kiekvienais metais apsprendžia NVO taryba protokoliniu sprendimu prieš paskelbiant kvietimą teikti projektines paraiškas.

 12. Projekto paramos intensyvumas – 100 proc.

**V.PROJEKTŲ VERTINIMO, LĖŠŲ SKYRIMO PRIORITETAI IR KRITERIJAI**

13. Lėšos skiriamos šioms veikloms finansuoti:

13.1. Rajono kultūrinių ir sportinių tradicijų kūrimui ir plėtojimui įtraukiant gyventojus aktyviai veiklai;

13.2. Kartų bendravimo stiprinimui;

13.3. Socialinių paslaugų plėtojimui ir jų tęstinumui;

13.4. NVO narių solidarumo skatinimo iniciatyvoms;

13.5. Pagyvenusių žmonių, jaunimo ir vaikų užimtumo organizavimui;

13.6. Kraštovaizdžio gerinimui, aplinkos tvarkymui;

13.7. Bendrai rajono nevyriausybinių organizacijų veiklai, stiprinant bendruomenės vietos tapatybę ir skatinant bendradarbiavimą;

13.8. Renginių, skirtų švietėjiškai veiklai ir gyventojų aktyvumui skatinti;

13.9. Materialinės bazės stiprinimas ir veiklos viešinimas.

14. Lėšos nėra skiriamos:

14.1. Įrangai ir remontui, kurie nesusiję su vykdomu projektu;

14.2. Jei projekte numatyta veikla neatitinka steigimo dokumentuose numatytų NVO veiklų;

 **14.3. kasdienei organizacijos veiklai;**

**14.4. komercinei veiklai;**

**14.5. jei NVO nepateikė ataskaitos už praėjusiais metais įvykdytą projektą arba buvo nustatyta, kad Savivaldybės biudžeto lėšos panaudotos ne pagal paskirtį;**

 **14.6. jei kelia grėsmę žmonių sveikatai, garbei ir orumui;**

 **14.7. bet kokiomis formomis, metodais ir būdais skatina smurto, prievartos, neapykantos ir narkotikų bei kitų toksinių medžiagų populiarinimą;**

**14.8. bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus.**

15. Projektų paraiškų pirmumo vertinimas atliekamas tada, kai bendra pareiškėjų prašoma lėšų suma viršija pagal priemonę numatytų skirti lėšų sumą.

16. Projektų pirmumo kriterijai:

16.1. Pareiškėjas – kaimo bendruomenė;

16.2. Projekto veiklos numatytos jaunimo veiklų skatinimui.

16.3. Projekto pareiškėjas daugiau kaip 10 proc. prisideda prie projekto nuosavomis lėšomis.

16.4. Projekte numatyta veikla prisidės prie Pasvalio rajono garsinimo Lietuvoje ir užsienyje;

16.5. Projektas vykdomas su kitais partneriais;

16.6. Prašoma lėšų siekiant išsaugoti autentiką būdingą Pasvalio kraštui.

**17. NVO tarybos nariai, atlikdami 15 punkte nurodytą vertinimą, kiekvieną kartą pildo paraiškos vertinimo formą (3 priedas):**

**17.1. NVO taryba skirstydama Savivaldybė lėšas nevyriausybinių organizacijų veiklai finansuoti, atsižvelgia į organizacijos veiklos pobūdį, juridinio asmens dalyvius, kuriems skirta organizacijos veikla, konkrečią siūlomą finansuoti organizacijos iniciatyvą ar projektą, ir priskiria nevyriausybinę organizaciją grupinės ar viešosios naudos nevyriausybinėms organizacijoms.**

**17.2. NVO taryba siūlymas skirti/neskiri įforminamas protokolu, kurį pasirašo NVO tarybos pirmininkas ir sekretorius;**

**17.3. lėšos skiriamos Administracijos direktoriaus įsakymu, atsižvelgiant į NVO tarybos sprendimą. Įsakymų projektus rengia Administracijos Bendrasis skyrius. Administracijos direktorius su paraiškos teikėjais sudaro biudžeto lėšų naudojimo sutartis;**

**17.4. informacija apie finansuotas paraiškas skelbiama Savivaldybės interneto svetainėje, nefinansuotų Projektų paraiškų teikėjai informuojami el. paštu, priežastys nedetalizuojamos.**

**VI. PARAIŠKŲ TEIKIMO TVARKA KONKURSO BŪDU**

18. NVO taryba vietinėje spaudoje ir Savivaldybės tinklapyje www.pasvalys.lt paskelbia kvietimą teikti paraiškas gauti finansavimą konkurso būdu iš Savivaldybės biudžeto lėšų.

19. Konkursas organizuojamas kiekvienais metais po Savivaldybės biudžeto patvirtinimo.

20. Nuo konkurso paskelbimo dienos NVO projektams ruošti ir pateikti skiriamas 30 kalendorinių dienų laikotarpis.

21. Projektų paraiškas NVO pateikia Administracijos Bendrajam skyriui. Gautos paraiškos registruojamos.

22. Paraiška turi būti užpildyta taip, kaip nurodyta 1 priede.

23. Pareiškėjas kartu su paraiška turi pateikti šiuos dokumentus:

23.1. vieną komercinį pasiūlymą, kuriuo grindžiama prekių, darbų ar paslaugų teikėjų kaina;

23.2. jei Organizacijai atstovauja ne jos vadovas – dokumento, patvirtinančio asmens teisę veikti Organizacijos vardu, originalą ar tinkamai patvirtintą jo kopiją;

23.3. kitus dokumentus, kuriuos Organizacija mano esant tikslinga pateikti.

24. Projekto paraiškoje po projekto aprašymu turi būti Administracijos Apskaitos skyriaus suderinimo žyma, patvirtinanti, ar NVO yra atsiskaičiusi už praėjusiais metais gautą finansavimą, jeigu toks finansavimas buvo suteiktas.

25. Už projekto paraiškoje pateiktų duomenų teisingumą atsako pareiškėjas.

26. NVO taryba gali nevertinti ir grąžinti paraišką NVO, jei:

26.1. Paraiška pateikta ne laiku ar nesilaikant paraiškos pildymo formos;

26.2. NVO praėjusiais metais buvo gavusi finansavimą iš Savivaldybės biudžeto ir nepateikė lėšų arba pateikė ne visas lėšų panaudojimą pagrindžiančias ataskaitas.

27. NVO taryba įvertina paraiškas, atrenka finansuotinus projektus, nustato konkrečią lėšų sumą pagal kiekvieną paraišką ir protokoliniu sprendimu teikia Savivaldybės tarybai siūlymą dėl lėšų NVO skyrimo.

**VII. PARAIŠKŲ TEIKIMO TVARKA NE KONKURSO BŪDU**

28. Paraiškas dėl lėšų skyrimo ne konkurso būdu NVO pateikia Administracijai. Paraiškos yra registruojamos.

29. Pareiškėjas kartu su paraiška turi pateikti šiuos dokumentus:

29.1. vieną komercinį pasiūlymą, kuriuo grindžiama prekių, darbų ar paslaugų teikėjų kaina;

29.2. jei Organizacijai atstovauja ne jos vadovas – dokumento, patvirtinančio asmens teisę veikti Organizacijos vardu, originalą ar tinkamai patvirtintą jo kopiją;

29.3. kitus dokumentus, kuriuos Organizacija mano esant tikslinga pateikti.

30. NVO taryba įvertina paraišką ir protokoliniu sprendimu teikia Administracijos direktoriui siūlymą dėl lėšų skyrimo.

**VIII. PROJEKTUS VYKDANČIŲ ORGANIZACIJŲ ĮSIPAREIGOJIMAI IR JŲ VYKDYMO KONTROLĖ**

31. Administracijos direktoriui priėmus sprendimą dėl lėšų NVO skyrimo, NVO vadovai su Administracijos direktoriumi sudaro finansavimo sutartį (2 egz.), kurioje numatomi NVO įsipareigojimai, lėšų, įsigyto turto naudojimo, atskaitomybės ir atsakomybės sąlygos.

32. Už projekto įgyvendinimą laiku, teisingą lėšų, numatytų projekto finansavimo sąmatoje, panaudojimą, ataskaitų pateikimą nustatytais terminais atsako NVO vadovas įstatymų nustatyta tvarka.

33. Administracijos Apskaitos skyrius, vadovaudamasis Administracijos direktoriaus įsakymu, perveda lėšas NVO tik:

33.1. Gavus NVO vadovo pasirašytą prašymą pervesti projektui finansuoti skirtas lėšas;

33.2. Užpildytą projekto finansavimo sąmatą;

33.3. Administracijos direktoriaus ir NVO vadovo pasirašytą projekto finansavimo sutartį.

34. Savivaldybės interneto tinklalapyje skelbiama informacija apie pareiškėjus, trumpi visų gautų paraiškų aprašymai, bendra finansuojamo projekto vertė, prašoma finansavimo lėšų suma, bendra paskirstytų finansavimo lėšų suma, viešinami sprendimai dėl atmestų prašymų finansuoti projektus.

35. NVO, gavusios finansavimą, turi vykdyti išlaidų apskaitą ir atsiskaityti už gautų lėšų panaudojimą Administracijos Apskaitos skyriui iki einamųjų metų gruodžio 30 d.

36. Jeigu NVO nepanaudoja visų gautų lėšų, nepanaudotas lėšas ji privalo grąžinti Administracijos Apskaitos skyriui iki einamųjų metų gruodžio 30 d. Įvykdžius paraiškoje numatytą veiklą, NVO ne vėliau kaip iki gruodžio 30 d. pateikia Administracijos Bendrajam skyriui remiamos veiklos dalykinę ataskaitą (2 priedas).

37. Pareiškėjai, pateikę paraiškas ne konkurso būdu, kurių prašoma suma iš Savivaldybės biudžeto lėšų viršija 1 000 Eur, esant poreikiui gali būti kviečiami į NVO tarybos posėdį.

38. Apibendrintos projektų įgyvendinimo ataskaitos skelbiamos Savivaldybės interneto tinklalapyje.

39. Biudžeto lėšų panaudojimą kontroliuoja Pasvalio rajono savivaldybės Kontrolės ir audito tarnyba.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės nevyriausybinių

organizacijų rėmimo iš savivaldybės biudžeto

tvarkos aprašo

1 priedas

**(Paraiškos formos pavyzdys)**

**PARAIŠKA**

**NEVYRIAUSYBINĖS ORGANIZACIJOS PROJEKTUI IŠ PASVALIO RAJONO SAVIVALDYBĖS BIUDŽETO FINANSUOTI**

**1. Duomenys apie paraiškos teikėją**

|  |  |
| --- | --- |
| **Pareiškėjo pavadinimas** |  |
| **Pareiškėjo teisinė forma** |  |
| **Pareiškėjo rekvizitai** | **Subjekto kodas** |  |
|  | **Adresas** |  |
| **Telefonas** |  |
| **Faksas** |  |
| **El. p. adresas** |  |
| **Pareiškėjo bankas** |  |
| **Banko kodas** |  |
| **Sąskaitos numeris** |  |

**1. Duomenys apie projektą, kuriam prašoma parama:**

|  |  |
| --- | --- |
| Projekto pavadinimas |  |
| Bendra projekto vertė (Eur) |  |
| Prašoma parama (Eur) |  |
| Projekto įgyvendinimo trukmė (mėn.) |  |
| Projekto pradžia |  |
| Projekto pabaiga |  |
| Projekto vadovas |  |
| Dalyvaujančių projekto įgyvendinime skaičius |  |
| Projekto partneriai |  |

**2. Duomenys apie projekto organizatorius**

|  |  |
| --- | --- |
| **Projekto vadovo vardas, pavardė** |  |
| Adresas |  |
| Telefonas |  |
| El. paštas |  |
| **Projekto finansininko vardas, pavardė** |  |
| Adresas |  |
| Telefonas |  |
| El. paštas |  |

**3. Projekto santrauka:**

|  |  |
| --- | --- |
| Problemos, kurias padėtų (iš) spręsti projektas |  |
| Projekto tikslas ir uždaviniai |  |
| Laukiami projekto rezultatai |  |
| Projekto aprašymas |  |
| Apskaitos skyriaus suderinimo žyma |  |

**4. Projekto išlaidos (Eur)**

|  |  |  |  |  |
| --- | --- | --- | --- | --- |
| Eil. Nr. | Išlaidų pavadinimas | Projekto paramai prašomos lėšos iš Savivaldybės | Kiti finansavimo šaltiniai | Iš viso |
|  | *(detalizuoti išlaidas ir pateikti bent 1 komercinį pasiūlymą)* |  |  |  |
|  | ................ |  |  |  |
|  | ............... |  |  |  |
|  |  |  |  |  |
|  | Iš viso: |  |  |  |

**5. Veiklos planas**

|  |  |  |  |
| --- | --- | --- | --- |
| Eil. Nr. | Veiklos pavadinimas | Iš Savivaldybės prašoma suma | Ketvirtis |
| II | III | IV |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**6. Partnerių veikla projekte**

|  |  |  |  |  |
| --- | --- | --- | --- | --- |
| Eil. Nr. | Partnerio pavadinimas | Veikla projekte | Piniginis ar kitoks įnašas | Pastabos |
|  |  |  |  |  |
|  |  |  |  |  |

**7. Priedai prie paraiškos**

|  |  |  |
| --- | --- | --- |
| Eil. Nr. | Dokumento pavadinimas | Lapų skaičius |
| 1. | Juridinio asmens registravimo pažymėjimo kopija su tikrumo žyma |  |
| 2.  | Projekto poreikį pagrindžiantys dokumentai (apklausos, anketa, susirinkimo protokolas ir kt.) |  |
| 3. | Kita papildoma, su projektu susijusi medžiaga |  |

Projekto vadovas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

(parašas) (vardas, pavardė) (data)

Organizacijos vadovas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

(parašas) (vardas, pavardė) (data)

Finansininkas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

(parašas) (vardas, pavardė) (data)

**PAREIŠKĖJO DEKLARACIJA**

|  |
| --- |
| **Aš, žemiau pasirašęs asmuo, patvirtinu, kad:** |
| Visa informacija, pateikta paraiškoje finansinei paramai gauti ir visuose jos prieduose (toliau – projektas), yra teisinga |
| Pateikdamas šią paraišką, pareiškėjas yra susipažinęs su visomis paramos teikimo sąlygomis |
| Projektą ketinama įgyvendinti taip, kaip nurodyta šioje paraiškoje |
| Pareiškėjas yra tiesiogiai atsakingas už projektą ir už teikiamos paramos projektui tinkamą valdymą |
| Pareiškėjas įsipareigoja tinkamai nustatyta tvarka saugoti ir pateikti Pasvalio rajono savivaldybės administracijai dokumentus, susijusius su projektu |

**Projekto pareiškėjo vardu**

|  |  |
| --- | --- |
| Vardas, pavardė | Parašas |
| Pareigos | data |

Pasvalio rajono savivaldybės nevyriausybinių

organizacijų rėmimo iš savivaldybės biudžeto

tvarkos aprašo

2 priedas

**(veiklos atskaitos forma)**

**DALYKINĖ VEIKLOS ATASKAITA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Projekto teikėjo pavadinimas)

Projekto pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sutarties numeris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. PROJEKTO ĮGYVENDINIMO SANTRAUKA**

|  |  |
| --- | --- |
| Projekto tikslas |  |
| Trumpas įgyvendinto projekto veiklos aprašymas |  |

**2. PROJEKTO VEIKLOS REZULTATAI**

*(projekto veiklų aprašymo apimtis iki 0,5 puslapio)*

|  |  |
| --- | --- |
| Laukti rezultatai | Pasiekti rezultatai |
|  |  |
|  |  |
|  |  |
|  |  |
|  |  |
|  |  |

Projekto vadovas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

(parašas) (vardas, pavardė) (data)

Pasvalio rajono savivaldybės nevyriausybinių

organizacijų rėmimo iš savivaldybės biudžeto

tvarkos aprašo

3 priedas

**PROJEKTO PIRMUMO KRITERIJAI**

Paraišką teikiančios organizacijos pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Projekto pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Pirmumo kriterijus | Vertinimas |
| 1. |  |
| 2. |  |
| ... |  |
|  |  |
|  |  |
| **BENDRA BALŲ SUMA** |  |
| Komentarai ar pastabos apie projektą |  |

NVO tarybos pirmininkas (-ė) \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

(parašas) (vardas, pavardė) (data)